cyanic-selkie/wikianc huggingface dataset:
Adiabatisk temperaturendring
Fuktig adiabatisk temperaturendring
Når luften er mettet med vanndamp, altså nådd duggpunktet, er det den fuktig adiabatiske temperaturendringen som gjelder. Den varierer med temperatur og trykk, men er vanligvis nær 4,9 °C/km. Årsaken til at det er en forskjell mellom mettet og umettet luft er at det blir frigitt latent varme når vann kondenserer. Selv om det ikke er mer enn 10 gram vann i et kilogram luft ved 15°C, fører vannets høye fordampingsvarme til at det blir frigitt en god mengde energi når det kondenserer. Denne energien er også viktig i utviklingen av tordenbyger. Før fuktigheten begynner å kondensere, blir luftpakken avkjølt ved den tørradiabatiske temperaturendringen. Altså kan all luft som er umettet antas å være tørr.
I praksis
I praksis vil temperaturendringen endre seg i løpet av dagen. Vanligvis setter man temperaturendringen til 6,5°C per km fra havnivå til 11 km. Temperaturen i atmosfæren faller derimot ikke gradvis. For eksempel kan det oppstå inversjonslag der temperaturen ikke endrer seg eller stiger med høyden (negativ temperaturendring).
Verdensmesterskapet i fotball for menn
Land
Gjennom 22 VM-finaler opp gjennom historien har Brasil, Tyskland, Italia, Argentina, Frankrike og/eller Nederland alltid nådd finalen av 13 ulike land totalt. Disse lagenes dominans er godt gjenspeilet i oversikten over antall VM-titler (18 av 22) og finaler (34 av 44 finaleplasser), og ble også svært tydeliggjort i VM i fotball 2014 hvor gruppen tok alle 4 semifinaleplassene.
Adiabatisk temperaturendring
Rollen i meteorologi
Temperaturen til en umettet luftpakke som stiger følger den tørradiabatiske lapseraten. Duggpunktet faller også, men mye langsommere, vanligvis rundt 2°C/km. Men hvis umettet luft stiger høyt nok, vil den til slutt nå duggpunktet og kondensasjonen vil starte. Denne høyden blir kalt kondensasjonsnivået for heving (LCL eller lifting condensation level). Skybasen vil typisk ligge i denne høyden.
Verdensmesterskapet i fotball for menn
Land
Brasil har vunnet VM på alle kontinentene det er avholdt, bortsett fra Afrika, hvis ene mesterskap (avholdt i Sør-Afrika i 2010) ble vunnet av Spania. Inntil Spania vant her hadde europeiske lag kun vunnet når mesterskapet hadde blitt avholdt i Europa. I VM 2014 ble dette mønsteret ytterligere brutt da Tyskland vant VM i Brasil i Sør-Amerika. Før dette var det kun lag fra Sør-Amerika som hadde vunnet VM når det var blitt arrangert i Sør-Amerika (4 ganger) eller Nord-Amerika (3 ganger).
Ostasjkov
Ostasjkov (russisk: Оста́шков) er en by i Tver oblast i Russland. Den ligger 175 km vest for Tver, på en halvøy på sørbredden av Seligersjøen.
Adiabatisk temperaturendring
Rollen i meteorologi
Forskjellen mellom den tørradiabatiske lapseraten og raten duggpunktet faller med er omtrent 8°C/km. Hvis man har temperaturen og duggpunktet ved overflaten, kan man lett finne kondensasjonsnivået for heving ved å multiplisere forskjellen med 125 m/°C.
Forskjellen i lapseraten rundt om på jordoverflaten er svært viktig i meteorologien. Denne forskjellen blir brukt til å avgjøre om stigende luft vil stige høyt nok til å kondensere og danne skyer. Hvis skyer er dannet, kan den videre brukes til å avgjøre om luften vil fortsette å stige og danne større skyer som for eksempel cumulonimbus skyer (bygeskyer).
Ostasjkov
Ostasjkov ses vanligvis på som en av de vakreste provinsielle byene i Russland. Hovedgatene ble lagt ut i nyklassisk stil i henhold til Ivan Starovs planer i 1772. Lokale landemerker omfatter Maria Himmelfartskirken fra 1689, Treenighetskatedralen fra 1697, Tegnets kloster (1673, 1730-tallet, 1880-tallet), og Zjitnyjklosteret fra midten av 1700-tallet. Det finnes også en fantasifull søyle reist av folket i Ostasjkov i 1787 for å markere stedet hvor et trefort fra 1587 engang sto. Byens vakre arkitektur og attraktive beliggenhet ved innsjøen bidrar til å gjøre Ostasjkov til et av de mest populære reisemål i det vestlige Russland.
Adiabatisk temperaturendring
Rollen i meteorologi
Hvis lapseraten er mindre enn den fuktig adiabatiske lapseraten, er luften absolutt stabil — stigende luft vil avkjøles raskere enn den omliggende luften og miste oppdrift. Dette skjer oftest tidlig om morgenen nå luften nær overflaten har blitt avkjølt gjennom natten. Skyer blir sjelden dannet i slik stabil luft.
Ostasjkov
Demografi
Befolkningsutvikling: ! År || Folketall || Kilde
Adiabatisk temperaturendring
Rollen i meteorologi
Hvis lapseraten er mellom den tørradiabatiske og fuktige adiabatiske lapseraten, er lufta betinget stabil. En umettet luftpakke vil da ikke ha nok oppdrift til å stige til å nå kondensasjonsnivået for heving, men hvis den kommer opp på det nivået, vil den få oppdrift inne i skyen.
Hvis lapseraten er større enn den tørradiabatiske lapseraten, er luften ubetinget ustabil — en luftpakke vil få mer oppdrift etter hvert som den stiger både over og under kondensasjonsnivået for heving. Dette skjer ofte om ettermiddagen over land. Under slike forhold kan det fort dannes cumulus skyer, regnbyger og til og med tordenvær. Dette kan ofte skje på varmesommerdager i indre strøk over hele landet, men oftest på Østlandet.
Meteorologer bruker radiosonder for å måle lapseraten og varsle luftens oppdrift og atmosfærens stabilitet.
DKM
DKM kan vise til:
Grunnkretser i Åseral kommune
Grunnkretser i Åseral kommune er delområder og grunnkretser som seksjonerer Åseral kommune, Vest-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Jamal Strong
Jamal Najar Strong (født 5. august 1978 i Pasadena, California) er en baseballspiller, som spiller for the Camden Riversharks i Atlantic League.
Strong ble hentet til Seattle Mariners i 2002. Han debuterte i major league året etter. I 2005 ble han fristilt fra kontrakten, og han meldte overgang til Chicago Cubs. 25. april 2005 ble det et nytt klubbskifte, denne gang gikk han til The Braves. Han fortsatte sin nomadetilværelse ved å signere for hhv. New York Yankees den 15. oktober 2006 og for Long Island Ducks i 2007. 6. juni 2008 gikk han til sin næverende klubb Riversharks.
Passasjerfly
Mange passasjerfly kan raskt konverteres til lastefly ved å ta ut setene. På denne måten kan man for eksempel frakte flypassasjerer om dagen og gods om natten.
De største produsentene av passasjerfly er Boeing, Airbus, Bombardier Aerospace og Embraer. Pr. januar 2005 er verdens største passasjerfly Airbus A380, som ble lansert 18. januar 2005. Flyet har plass til 555–840 passasjerer, alt etter hvordan det konfigureres, og er også overlegen flyene fra de andre produsentene på flere andre områder.
Den årlige produksjon av passasjerfly på verdensbasis er ikke kjent. De to store produsentene, Boeing og Airbus, produserer hver 35–40 store passasjerfly hver måned. Daglig gjennomføres ca. 49 500 flyvninger med passasjerfly. Gjennomsnittlig levealder for et fly varierer, men kan sies å være 20–25 år, og omtrent 200 passasjerfly blir årlig tatt ut av trafikk. Det er etablert en virksomhet hos Airbus, Pamela-prosjektet, som skal ivareta forsvarlig opphugning og gjenbruk av komponenter fra eldre fly.
German Concentration Camps Factual Survey
German Concentration Camps Factual Survey («granskning av tyske konsentrasjonsleire») var arbeidstittelen for en dokumentarfilm som ble tatt opp i 1945. Den ble produsert av Sidney Bernstein for Psychological Warfare Division, i samarbeide med Alfred Hitchcock.
Filmen var uferdig til tidlig på 2000-tallet, da en 70 minutters versjon ble resultatet av sammenføyning av den delvis ferdige filmen og annen råfilm. En ny film ble lansert i 2014, Møtet med dødsleirene (originaltittlel Night Will Fall).
Riva (band)
I 1989 representerte bandet Jugoslavia under Eurovision Song Contest i Lausanne i Sveits med sangen «Rock Me». De vant konkurransen, men fikk ellers ingen kommersiell suksess. I 1992 ble gruppa oppløst, men frontfigur og vokalist Emilija Kokić fikk senere en suksessfull solokarriere i Kroatia.
German Concentration Camps Factual Survey
Historie
Alfred Hitchcock var filmens supervising director, og jobbet med filmen i England i omtrent en måned inntil han returnerte til USA på slutten av juli 1945. (Han sa seg villig til å jobbe med filmen før krigen i Europa var over.)
Santa Maria da Boa Vista
Santa Maria da Boa Vista er en kommune i delstaten Pernambuco i nordøstregionen av Brasil.
Amfibiefly
Amfibiefly er fly som kan starte og lande både på en vanlig rullebane (landingsbane) og starte og lande på vann. De kjennetegnes ved at underdelen av flyskroget er båtformet, eller at hjulene er byttet ut med pongtonger. I tillegg til disse pongtongene, har flyet også hjul eller meier, slik at flyet også har mulighet til å lande på en rullebane.
I dag brukes amfibiefly ofte som vannbombefly for å slukke branner. En produsent av slike fly er canadiske Bombardier Aerospace.
Grunnkretser i Rømskog kommune
Grunnkretser i Rømskog kommune er delområder og grunnkretser som seksjonerer Rømskog kommune, Østfold, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Militærfly
Militærfly er fly som brukes til militære formål. Dette kan være fly som bærer våpen, slik som kampfly, jagerfly, angrepsfly eller bombefly. Det kan også være fly uten våpen, slik som transportfly, rekognoseringsfly eller overvåkningsfly.
Kamuflasje
Som regel er militærfly malt i kamuflasjefarger. Disse kan variere fra tradisjonelle grønne og brune farger, til gråtoner og svart, avhengig av flyets rolle. Angrepsfly som flyr lavt over bakken har som regel grønne og brune farger på oversiden, mens undersiden er lys grå eller blå. På denne måten blir det vanskelig å få øye på flyet både ovenfra og fra bakken. Denne typen kamuflasje er også nyttig i tilfeller der flyene opererer fra framskutte flystriper hvor de kan gjemmes blant buskas og trær. Under andre verdenskrig ble hangarbaserte torpedofly og jagerfly som regel malt i blåfarger slik at de skulle være vanskelige å oppdage mot havoverflaten.
Helikoptre og militærfly som opererer i lav høyde er gjerne malt i farger som gir kamuflasje mot terrenget de opererer i.
Terje Mørkved
Han spilte for Bodø/Glimt (1966–70) og hadde fem landskamper for Nord-Norge, før han gikk til Rosenborg Ballklub (1971–73) der han dannet angrepsrekken med Arne Hanssen og Bjørn Wirkola. Mørkved vant 1. divisjon fotball for herrer 1971 og scoret da de vant Norgesmesterskapet i fotball for herrer 1971 (double).
Tilbake i Glimt var han kaptein da laget vant Norgesmesterskapet i fotball for herrer 1975. Tilsammen hadde han 121 kamper og ni scoringer i den øverste divisjon (43 for Rosenborg og 78 for Glimt). Han var av yrke lagerarbeider i bilbransjen.
Károly Güttler
Károly Güttler (født 15. juni 1968 i Budapest) er en ungarsk tidligere svømmer som tok sølv på 100 m bryst under sommer-OL 1988 i Seoul og sølv på 200 m bryst under sommer-OL 1996 i Atlanta. Under langbane-VM 1994 i Roma tok Güttler sølv på 100 m og bronse på 200 m bryst, mens han under langbane-EM 1993 i Sheffield tok gull på 100 m bryst og sølv på 200 m bryst og 4×100 m medley stafett. Han har også fire sølv og to bronse fra senere Europamesterskap.
Güttler ble i 1993 kåret til Årets svømmer i verden og Årets svømmer i Europa av det amerikanske magasinet Swimming World Magazine.
Robert Blouet
Robert Blouet eller Bloett (død 10. januar 1123 i Woodstock i Lincolnshire) var rikskansler i England fra 1092 til 1093. Han er muligens identisk med den Robert Blouet som var med Vilhelm Erobreren i slaget ved Hastings.
I 1094 ble han dessuten utnevnt til biskop av Lincoln.
Episkopalgenealogi
Hans episkopalgenealogi er:
Gjeldsforhandling
Gjeldsforhandling (gjeldsmekling) vil være forhandling mellom skyldner og kreditor eller kreditorene for å få en endring av betalingsvilkårene. Formålet med forhandlingen kan være å oppnå gjeldssletting eller endring av (låne)vilkårene slik at gjelden kan nedbetales uten mislighold. Det normale er egenforhandling, men forhandling kan også skje via en fullmektig, for eksempel en offentlig eller privat gjeldsrådgiver (uavhengig rådgiver).
Gjeldsforhandling kan være utenrettslig (privat) gjeldsforhandling innenfor gjeldende rett eller offentlig gjeldsforhandling etter gjeldsordningsloven av 1992 eller konkursloven av 1984. Det kan ikke åpnes gjeldsforhandling etter gjeldsordningsloven før skyldneren har forsøkt å komme frem til en gjeldsordning på egen hånd først. Der vilkårene er til stede, er det tingretten som åpner gjeldsforhandling, men også namsmannen kan åpne gjeldsforhandling der det er åpenbart at vilkårene er til stede.
Molo
En molo er et byggverk i sjøen til vern mot bølger og uvær. Dette vernet gir ly og havn for båter og kaier. De fleste moloer er landfaste i den ene enden og går i en kurve ut fra land, slik at enden går tilnærmet parallelt med landsiden. Det kan også være to moloer som går ut fra land, der den ene går lenger ut og forbi den andre, noe som gir et skjermet innløp. Det finnes også moloer som ikke er landfaste.
Gjeldsforhandling
Det er namsmannen i kommunen der skyldneren bor som skal behandle søknad om gjeldsforhandling og gjeldsordning, og som også utformer forslag til en gjeldsordning som ligger innenfor lovens rammer.
Molo
Bølgebrytere i form av en mur, steinfylling eller liknende som danner en kunstig beskyttet havn, er blant annet kjent hos fønikerne, navigasjonens fedre. Mest kjent av deres bølgebryterhavner er Tyrus (Sur) og Karthago. Grekerne dro nytte av sine mange naturlige havner, men romerne bygde en rekke bølgebryterhavner, blant annet i Ostia.
Liv Køltzow
Liv Køltzow (født 14. januar 1945 i Oslo) er en norsk forfatter av skjønn­litteratur, dramatikk samt en biografi om Amalie Skram.
Utdannelse
Køltzow er utdannet cand.mag. med fagene idéhistorie, historie og engelsk.
Forfatterskap
I sitt tidlige forfatterskap ble Køltzow ikke bare oppfattet som «kvinnesaks­forfatter», men sågar som sentral blant norske kvinnesaks­forfattere. Hun tilhørte kretsen rundt tidsskriftet Profil. Stilen hennes er blitt beskrevet som en krysning mellom det observerende og det analytiske, mellom realisme og modernisme, som er unik i norsk litteratur.
Køltzow har også vært aktiv som dramatiker, og var medforfatter av teaterstykket Jenteloven, som vakte oppsikt i 1970-årene.
Hennes Amalie Skram-biografi vakte oppsikt da den utkom, og i 1994 ble hun den første mottaker av Amalie Skram-prisen. Hun ble i 1988 nominert til Nordisk råds litteraturpris for romanen Hvem har ditt ansikt og i 2002 for Det avbrutte bildet. Hun mottok Brageprisen i 1997 for Verden forsvinner.
I 2015 ga hun ut romanen Melding til alle reisende, der hun tok utgangspunkt i sin egen fortvilelse over å ha blitt diagnostisert med Parkinsons sykdom flere år tidligere. Anmelderne mente at hun hadde klart å skrive en humoristisk kjærlighets­roman med dette som bakteppe.
I 2021 ga Aschehoug forlag ut en redigert versjon av dagbøkene hennes.
Familie
Køltzow var gift med forfatteren og litteraturforskeren Kjell Heggelund (1932-2017) fra 1985.
Dokumentarfilm
I 2016 viste NRK dokumentarfilmen Livs liv om Liv Køltzow. Filmen ble produsert av Fenris Film. Manus og regi var ved Odd Isungset.
Bjørn Selander
Bjørn Selander (født 28. januar 1988 i Hudson i Wisconsin) er en norsk-amerikansk syklist. I 2009 fikk han kontrakt med U23-laget Trek-Livestrong. Før 2010-sesongen gikk han ett trinn opp, og fikk en toårskontrakt med ProTour-laget Team RadioShack. I 2012-sesongen syklet han for Team Spidertech.
Han har tidligere drevet med BMX og sykkelcross, og ble i 2007 amerikansk U23-mester i sykkelcross. Han er sønn av Dag Selander.
Cruelty and the Beast
Cruelty and the Beast fra (1998) er det britiske metal-bandet Cradle of Filths fjerde utgivelse og tredje fulle album. Det er et konseptalbum basert på legenden om den ungarske «blod-hertuginnen» Elizabeth Báthory. På albumet bidrar også Ingrid Pitt som forteller, i rollen som Báthory, en rolle hun første gang spilte i filmen Countess Dracula (utgitt av Hammer Film Productions i 1971). Orkestrale og symfoniske keyboard-elementer er lagt mere vekt på enn tidligere, og albumet ble godt mottatt ved utgivelsen.
Produksjonen har imidlertid blitt gjenstand for kritikk, spesielt lydkvaliteten på trommene. Trommeslageren Nicholas Barker sluttet i bandet året etter for å bli medlem i Dimmu Borgir. Sarah Jezebel Deva uttalte i et fan-chatterom at ''«produksjonen er absolutt søppel. Da jeg hørte den første gang hadde jeg tårer i øynene. Jeg hadde brukt 25 timer i studio og jobbet med det albumet, og så hørtes det ut som jeg hadde hodet nede i et toalett. Du kunne ikke høre mesteparten av vokalene mine. Sangene er fabelaktige, men mixen var skandaløs. De fleste av oss følte at albumet var ødelagt»''.
Sporet «Cruelty Brought Thee Orchids» har vært fast inventar på bandets live-spillelister helt siden albumet ble utgitt.
Bonus-CD på «Limited Edition»
All musikk skrevet av Cradle of Filth. Alle tekster ved Dani Filth.
Alm Svarten
Alm Svarten (født i 1981, død 1. januar 2008) var en norsk travhest etter Granvar og Oleanne. Hesten ble kusket av Ulf Thoresen og var en av de mestvinnende kaldblodstravere i Norge.
Eier var Knut Alm fra Majors-Alm i Tingelstad, Hadeland. Alm Svarten tjente 9 505 912 kr, og beste kilometertid var 1.21,5. Tiden ble satt i et løp i Sverige. Leangen-kusken Atle Solhus har også fungert som kusk for Alm Svarten.
Alm Svarten tok sin første seier som treåring 10. april 1984. Sitt siste løp vant han over elleve år senere på Biri Travbane. Han holder verdensrekorden med sine 184 seirer på 388 løp mellom 1984 og 1995. Alm Svarten er også den eneste hesten som har fått sin «egen bok» skrevet. Boken heter Alm Svarten og ble skrevet av John Buer. Boken skiller seg ut ved at den ble skrevet i jeg-form. Alm Svarten fikk også sin egen sang.
1. nyttårsdag 2008 falt Alm Svarten på en isete vei og skadet seg og måtte deretter avlives.
Santa Maria do Cambucá
Santa Maria do Cambucá er en kommune i delstaten Pernambuco i nordøstregionen av Brasil.
Carta Blanca
Carta Blanca er et meksikansk ølmerke som blir produsert av Cervecería Cuauhtémoc Moctezuma. Det var bryggeriets første ølmerke og ble brygga for første gang i 1893. Ølet hadde ikke navn før det begynte å eksporteres til Spania. Navnet Carta Blanca («Tomt brev») kommer av at bryggeriet mottok et tomt brev fra den spanske kongefamilien.
Ølet blir produsert i flaskestørrelsene 190 ml, 325 ml, 355 ml, 940 ml og 1,2 liter i tillegg til bokser på 340 ml. I Mexico selges Carta Blanca først og fremst i nord, og er vanskelig å få tak i de sentrale og de sørlige delene av landet. Ølet eksporteres også til en rekke andre land.
Lejops
Lejops er en slekt av fluer som tilhører familien blomsterfluer (Syrphidae). Slekten, slik den blir oppfattet i Europa, omfatter bare én art, Lejops vittatus, som er funnet i Sverige, men ikke i Norge. Den er en middelsstor blomsterflue, svart, thorax med tre lyse lengdestriper på ryggen, bakkroppen med tre par sølvfargede lengdeflekker.
Myresjö
Myresjö er et tettsted i Vetlanda kommune i Jönköpings län i Småland i Sverige. I 2010 hadde tettstedet 646 innbyggere. Myresjö ligger cirka 10 kilometer sørvest for Vetlanda.
Lejops
Levevis
Denne arten er ofte funnet i bestander av havsivaks (Scirpus maritimus), som hunnene spiser pollen fra. De er også funnet på takrør (Phragmites australis) og smal dunkjevle (Typha angustifolia). Disse fluene flyr ikke så mye, men sitter mye i to på stråene med hodet ned. Larven lever først blant flytende vegetasjon (for eksempel andmat), senere blant råtnende plantedeler på bunnen av grunne dammer. Den har et langt ånderør på bakkroppsspissen.
Utbredelse
Arten forekommer i Nord- og Mellom-Europa, Sentral-Asia og i alle fall i deler av Sibir. I Norden har den trolig ikke faste bestander, den er funnet på øyene i Danmark og i Sør-Sverige, men dette kan dreie seg om individer som har fløyet inn sørfra. Den er aldri funnet i Norge.
Systematisk inndeling / nordiske arter
Amerikanske entomologer regner gjerne artene som i Europa blir ført til slekten Anasimyia, til Lejops, mens det i Europa er vanlig å regne de to slektene som skilte.
Økonomiforhandling
Økonomiforhandling vil si at en utfører en eller annen form for økonomirådgivning. Forskjellen mellom økonomiforhandling og andre former for forhandlinger, er at økonomiske spørsmål står sentralt. Økonomiforhandling omfatter også begrepet gjeldsforhandling.
Norge
Gjeldsordningsloven av 1992 som retter seg mot privatpersoner, krever at skyldner etter evne starter en økonomiforhandling/gjeldsforhandling med kreditorene med siktemål å få etablert en frivillig gjeldsordning. Men hvis forhandlingen ikke fører frem kan det være aktuelt å søke offentlig gjeldsforhandling etter gjeldsordningsloven for gjeldsordning med kreditorene. Gjeldsforhandling etter konkursloven av 1984 kan også være aktuelt, men loven retter seg normalt mot næringsdrivende.
Firefly (TNT-album)
Firefly er et musikkalbum av TNT som ble utgitt i 1997.
Erik Snedsbøl
Erik Snedsbøl (født 12. mai 1965 i Stavnäs, Sverige) er en nordisk billedkunstner, fotograf og skribent. Hans kunst tar opp emner som menneske- og dyre-rett, økologi, miljø og genusvitenskap.
Kunst
Snedsbøl er utdannet blant annet ved Det Kongelige Danske Kunstakademi, Kunsthøgskolen i Bergen, Escuela Superior de Bellas Artes de la Nacion i Buenos Aires og Blackheath School of Art and Design i London. Han har også studert kunst i New York.
Verker av Snedsbøl har blitt innkjøpt til en rekke offentlige samlinger, nærmere bestemt til Museum of Contemporary Art Kiasma Helsingfors, Statoils kunstsamling Stavanger, Norsk kulturråd Oslo, Statens konstråd Stockholm, Umeå universitet, Göteborgs Konstmuseum, Entra Posthuset Oslo, White Collection Los Angeles, Van den Berg Collection Nederland samt til Rolf Hoff kunstsamling i Oslo.
Musikk
Erik Snedsbøl har bakgrunn fra musikk og idrett. Han følger en livsstil som kalles Straight edge (sXe eller S.E.) og som har røtter i amerikansk hardcoremusikk fra begynnelsen av 1980-tallet. Hovedelementene i Straight edge er avholdenhet fra rusmidler som alkohol, tobakk og narkotika. For mange er det også viktig å fremme en generelt positiv livsholdning. Foxfire er Snedsbøls pseudonym og prosjekt.
I 2002 samarbeidet han med den tyske punk sangeren, låtskriveren og skuespilleren Nina Hagen om å skrive tekster til Snedsbøls katalog The Camp and Other Escapades, som var designet av Claudia C. Sandor. I 1989 startet han bandprosjektet Pervo-Provo sammen med Deathprod, og i 1990 opptrådte de på Blitz Oslo, Uffa Trondheim og USF Verftet Bergen. I 1991 gjennomførte de prosjektet D.T.P.O. og ble engasjert som oppvarmingsband på avskjedskonserten til det norske New wave-bandet Munch på Rockefeller Music Hall i Oslo. De ga i den forbindelse ut en plakat som har fått plass i arkivet til Rockheim i Trondheim.
Skateboard
I 1969, da han var fire år gammel, fikk han sitt første skateboard i Edinburgh, et brett av typen Makaha Larry Stevenson. Rundt 1981/1982 konstruerte han et av de første pro skateboard vert-ramps. På den tiden var skateboard totalforbudt i Norge. Rampen var plassert i skogen på Telneset, og var den første skateboardrampen som ble tillatt brukt i Norge. Avisen Arbeidets Rett publiserte en artikkel om rampen den 12. oktober 1983. Senere skrev også det svenske skateboardmagasinet Uppåt Väggarna om rampen på Telneset.
Publisering
Erik Snedsbøl er publisert med ett spesiallaget artist project The Camp and Other Escapades II i det prestisjetunge nordiske kunst magasinet NU: The Nordic Art Review, Vol. IV No. 1-2/02, s. 2, s. 105-113. Tekst av John Peter Nilsson (Editor-in-Chief). ISSN 1404-207X.
Fylkesvei 7386
Fylkesvei 7386 går mellom Ytterhus og sentrum i Nesna kommune.
Frem til 2019 hadde veien betegnelsen fylkesvei 385.
Erik Snedsbøl
Publisering
Erik Snedsbøl, Night Train. Utgitt av Museum of Contemporary Art Kiasma, Helsinki, s. 28, 97, 98. Tekst av Leevi Haapala. ISBN 952-471-122-2.
Erik Snedsbøl - Saksanpaimenkoira. Utgitt av Museum of Contemporary Art Kiasma, 2003. 39 sider. Tekst av Maaretta Jaukkuri. ISBN 951-53-2529-3.
Fråtseri
Fråtseri er en av den katolske kirkes læres syv dødssynder. Forståelsen av hva fråtseri består i, har variert gjennom tidene, men er ofte illustrert med enkelte romerske keiseres spise- og drikkeorgier. Hvis man til et slikt overdådig måltid ikke hadde plass til mere, skulle man ta et brekkmiddel og få spydd og tømt magesekken slik at en kunne fortsette spisingen.
Hensikten med dette er ikke entydig, det kunne være en ren hedonistisk livsnyting, eller en markering av ubegrenset rikdom og makt til bare å velge det beste. Fråtseri bør derfor ikke forveksles med bulimi som er en psykologisk diagnose.
Enkelte samfunnskritikere mener at fråtsing i dag dekker både overforbruk av matvarer og naturressurser i de mest industrialiserte landene i verden.
Korsberga
Korsberga er et tettsted i Vetlanda kommune i Jönköpings län i Småland i Sverige. I 2010 hadde tettstedet 694 innbyggere.
Santa Terezinha (Pernambuco)
Santa Terezinha er en kommune i delstaten Pernambuco i nordøstregionen av Brasil.
De Frie Evangeliske Forsamlinger
De Frie Evangeliske Forsamlinger (DFEF), tidligere kalt De frie venner, er en gruppe frikirkelige menigheter i Norge.
De Frie Evangeliske Forsamlinger er en landsdekkende bevegelse, med 65 menigheter og kontaktadresser. Menighetene er juridisk selvstendige. Bevegelsen er størst på Sørøst- og Vestlandet. De største menighetene er Klippen Vedavågen på Karmøy, og Betania Kristiansand.
De Frie Evangeliske Forsamlinger oppstod i 1880-årene, men fikk en fastere organisasjon etter 1900, under ledelse av predikant Erik A. Nordquelle (1858–1938). DFEF opphørte som en selvstendig organisasjon i 2022, da den ble et nettverk innenfor Pinsebevegelsen i Norge (Pinsebevegelsens lederråd).
Misjon
De Frie Evangeliske Forsamlingers hjemme- og misjonsutvalg er et felles misjonsarbeid som drives i en rekke land i Afrika, Asia, Europa og Sør-Amerika.
Lære
Bevegelsen står teologisk sett nær pinsebevegelsen, men har historisk skilt seg ut ved å være motstandere av medlemsregistre. DFEF var derfor, i sin tid som selvstendig organisasjon, ikke registrert som eget trossamfunn i Norge.
De Frie Evangeliske Forsamlinger står for troendedåp og praktiserer tungetale og helbredelse ved bønn.
De har også praktisert fri dåp og nattverd (i betydningen åpen for ikke-medlemmer), og har ikke vært villig til å omtale åndsdåp i samme betydning som pinsebevegelsens tradisjonelle syn.
Nattverden sees ikke som sakramental handling, men som et måltid til minne om Jesus Kristus.
Liste over menigheter
Dette er en liste over menigheter i den frie evangeliske forsamling.
Jernaldergården Århus
Jernaldergården Århus er en rekonstruert jernaldergård i Skien.
Historie
I 2004 ble et tidsriktig jernalderhus fra yngre jernalder (500-1050 e.Kr.) åpnet i Skien. Huset, som er et treskipet langhus er 12 meter langt og 5 meter bredt, og er bygget som et stolpehus. Det har to ildsteder og tre ljorer i taket. Hele konstruksjonen er bygget i furu og alt er satt sammen med treplugger. Huset har ligge- og sittebenker langs langveggene som er svakt buet. Taket er dekket med cirka 3000 furuspon. Av inventaret kan nevnes oppstadvev, stamp, kinne, ringbrynje og en kopi av Osebergskipets gryte. Huset ble åpnet 14. september 2004.
Fram til 2010 har det blitt bygget en smie med torvtak og belgblåse, et fjøs som nå er gjort om til utstillingsrom med tidsriktige gjenstander. Det er en skigard rundt området, en leirbakerovn og en stokkebåt som er en kopi av en stokkebåt som er funnet i Siljan og er datert til år 240 e.Kr.
Husene ligger på eiendommen til Århus hovedgård, som har 13 registrerte gravhauger på området. Gården ligger 500 meter fra bronsalderristningene på Mæla, og 1,5 km fra Fossum-ristningene fra samme periode. Jernaldergården støttes av en venneforening med 180 medlemmer.
Fylkesvei 7384
Fylkesvei 7384 går mellom Nesna og Valvika i Nesna kommune. Veien (unntatt fergestrekningen) er 21,9 km lang inkl. arm til Forsland.
Frem til 2019 hadde veien betegnelsen fylkesvei 384.
Wencheng
Wencheng (kinesisk: 文成县; pinyin: Wénchéng Xiàn) er et fylke i byprefekturet Wenzhou i provinsen Zhejiang i Folkerepublikken Kina.
Folketallet var på 372,451 innbyggere i 1999.
Gerard Smith
Gerard Smith (født 1974, død 20. april 2011) var en amerikansk billedkunstner og musiker.
Goeridae
Goeridae er en gruppe (familie) av insekter som hører til ordenen vårfluer (Trichoptera). Larvene lever i ferskvann. De voksne lever ikke langt fra vannet de vokser opp i.
Levevis
Larvene lever på bunnen av rasktrennende bekker. De bygger et sylindrisk hus av sandkorn og småstein holdt sammen med silke. Føden er alger som de skraper fra steinene.
Serrita
Serrita er en kommune i delstaten Pernambuco i nordøstregionen av Brasil.
Otto Gelstedprisen
Otto Gelstedprisen er en dansk pris som deles ut fra Otto Gelsteds Mindefond som ble opprettet i 1970 av Otto Gelsteds universalarving. Prisen deles ut hvert år av Det Danske Akademi og er på DK 65 000. Formålet er: «å støtte diktere, oversettere, journalister på den måte og i det omfang, som fondets styre til enhver tid bestemmer». Prisen har tidligere tradisjonelt vært tildelt unge forfattere for deres andre eller tredje bok.
Vanlig blærenøtt
Vanlig blærenøtt (Staphylea pinnata) er en løvfellende busk i blærenøttfamilien.
Den blir opptil fem meter høy. Bladene er motsatte og finnete og består av fem–sju avlange, tannete småblad. Blomstene er hvite og henger i store, endestilte klaser. Fruktkapselen er nesten kulerund og åpner seg ikke når den er moden. Busken vokser i skog og kratt, helst på kalkgrunn. Den er utbredt i Sør- og Mellom-Europa fra Frankrike, Sør-Tyskland og Polen østover til Kaukasia og Tyrkia.
Vanlig blærenøtt dyrkes i hager, men er lite brukt i Norge.
Mats Paulson
Mats Paulson, registrert som Maths Paul Ingemar Paulsson, (født 28. januar 1938 i Linköping, død 19. september 2021 i Saltsjöbaden) var en svensk komponist, lyriker, kunstner og visesanger. Hans første LP, Tango i Hagalund, ble gitt ut i 1964. Han slo igjennom med «Visa vid vindens ängar» på albumet En stad, en morgon i 1966.
Biografi
Paulson studerade idéhistorie och kunstvitenskap ved Stockholms universitet.
Han debuterte som artist på Nalen i Stockholm i 1961 og opptrådde deretter på restauranter mellom 1962 og 1965 over hele Sverige, fra Malmö til Luleå. I 1962 spilte han inn sin første grammofonplate, «En vårballad», på grammofonavdelningen til Europafilm. Etter et möte med Lulu Ziegler i København i 1964 begynte han å skrive sanger til henne.
Paulsons første LP, Tango i Hagalund, ble utgitt 1964. Han slo igjennom med «Visa vid vindens ängar» på albumet En stad, en morgon i 1966. Siden da ga han ut flera plater og skrev hundrevis av viser, blant annet «Barfotavisan» og «Baggenslåten». Paulson har samarbeidet med blant annet Håkan Hellström, Alexander Rybak og Linda Pira. Philip Keith Nelson oversatte mange av Paulsons sanger til engelsk.
Utvalgt diskografi
Album
Tolkninger av andre artister: Blant artister som har tolket Paulsons låter kan nevnes: Scandinavian Five, Contry Four, Gustav Winckler, Birgitte Grimstad, Staffan Percy, Lasse Lönndahl, Sylvia Vrethammar, Lasse Stefanz, Mats Rådberg, Håkan Hellström, Alexander Rybak, Rebecca, ExeVox (kor i Exeter, England) og Linda Pira.
Blågrønn botia
Blågrønn botia er en smerling som blir opptil 25 cm lang (i akvarium sjelden lengre enn 18 cm). Gulfinnede populasjoner kan lett forveksles med Yasuhikotakia lecontei.
Akvaristikk
Da denne fisken blir relativt stor og bør holdes i grupper, trenger man et romslig og velfiltrert akvarium. De foretrekker sandsubstrat som de kan grave i, en ph på mellom 6,5 og 7,5, og en temperatur på 26 – 30 °C.
Bedriftsakademiet
Om bedriften
Bedriftsakademiet har hovedkontor på Lysaker i Bærum med avdelinger (jobbsentre) i hele landet, med hovedvekt på Hedmark og Oppland.
The Best of TSW
The Best of TSW er en samleplate utgitt av The September When 17. juni 2002.
John Walker (musiker)
John Walker (født 12. november 1943 i New York City, død 7. mai 2011 i Los Angeles, California) var en amerikansk sanger, låtskriver og gitarist, best kjent som grunnleggeren av bandet The Walker Brothers, som hadde sin største suksess i USA på 1960-tallet.
Fra 1957 og utover jobbet Walker som vokalist og gitarist sammen med sin søster Judy, som duoen John og Judy. Søsknene spilt inn flere singler mellom 1958 og 1962. Walker opptrådte også i forskjellige nattklubber i Los Angeles. Walker dannet The Walker Brothers (opprinnelig kalt The Walker Brothers Trio) i 1964, med seg selv som vokalist og gitarist. Walker har utgitt sin selvbiografi The Walker Brothers: No Regrets – Our Story. The Walker Brothers ble splittet opp i 1968, kort tid etter en turné i Storbritannia i 1967. Han turnerte Storbritannia igjen i 2009.
Walker var gift fire ganger. Han giftet seg med den amerikanske popsangeren Kathy Young i 1965, de ble skilt i 1968. I 1971 giftet han seg med Julie Parker-Cann, de skilte seg få år senere. Han giftet seg for tredje gang med Brandy Nielsen i 1980, og de tok ut skilsmisse i 2003. I desember 2003 giftet han seg for fjerde gang, nå med en sanger som hadde deltatt på hans turné. I 2010 ble Walker diagnostisert med leverkreft, som han døde av i sitt eget hjem i Los Angeles den 7. mai 2011.
Fylkesvei 7382
Fylkesvei 7382 går mellom Nesna og Skaga i Nesna kommune.
Frem til 2019 hadde veien betegnelsen fylkesvei 383.
Sertânia
Sertânia er en kommune i delstaten Pernambuco i nordøstregionen av Brasil.
Constance av Sicilia
Constance av Sicilia (født 2. november 1154 i Palermo, død 27. november 1198 samme sted) var arvingen av det normanniske kongeriket Sicilia og hustru av Henrik VI av Det tysk-romerske rike. Hun var dronning av Sicilia i 1194-1198, sammen med sin ektefelle fra 1194 til 1197, og med sin unge og umyndige sønn Fredrik II av Det tysk-romerske rike i 1198.
Trolovet
Constance var datteren av Roger II av Sicilia, som han fikk med sin tredje hustru, Beatrix av Rethel. Hun ble ikke trolovet før hun var 30 år gammel, noe som var svært uvanlig for en prinsesse, ettersom dynastisk ekteskap var et viktig forhandlingskort. På grunn av hennes manglende ektestand oppsto det rykter om at hun var blitt nonne og krevde pavens tillatelse for å bryte sine klosterløfter da hun ble gift. Disse ryktene var derimot ikke sanne.
Da hennes yngre nevø Henrik av Capua døde i 1172 ble Constance en potensiell arving til Sicilias krone etter hennes eldre nevø kong Vilhelm II av Sicilia som ikke giftet seg før i 1177 og som forble barnløs. Intensjonen til Vilhelm II var å sikre en allianse med det tysk-romerske rike for å sikre normannisk makt i Italia, men det er uklart hvorfor han nølte så lenge med å finne en ektefelle for sin tante. Uansett ble Constance i 1184 trolovet til Henrik, den framtidige keiser Henrik VI, og de ble gift to år senere den 27. januar 1186.
Pavedømmet var også en fiende av den tysk-romerske keiseren og ønsket ikke å se kongedømmet i sørlige Italia, ett av de rikeste i Europa, havne på tyske hender, men Henrik presset pave Celestin III til å døpe og krone hans sønn, skjønt paven utsatte det så lenge han kunne.
Heller ikke var kongedømmet Sicilias normanniske adel interessert i en tysk konge. Vilhelm fikk adelen og de viktige menn ved hoffet til å love å akseptere Constances som hans etterfølger om han døde uten arving, men etter hans uventede død i 1189 tok hans fetter (og Constances nevø) Tancred tronen. Han var født utenfor ekteskap, men han fikk støtte fra de fleste av de store menn på Sicilia.
Erobringen av Sicilia
Constances svigerfar, den tysk-romerske keiseren, døde i 1190, og de påfølgende året ble Henrik og Constance kronet som keiser og keiserinne i Roma. Constance fulgte deretter sin ektefelle med en betydelig hær for å erobre kongedømmet Sicilia fra Tancred. De nordlige byene i kongedømmet overga seg, inkludert de tidligste normanniske festningene Capua og Aversa. Roger IIs hovedstad på fastlandet, Salerno, sendte ord om at keiseren ble ønsket velkommen, og inviterte Constance til å bo i hennes far gamle palass for å unngå sommerens hete. Napoli var det første stedet hvor Henrik møtte motstand, og holdt stand i den sørlige sommerheten mens keiserens hær pådro seg malaria og annen sykdom inntil den ble tvunget til å trekke seg tilbake. Constance derimot ble i Salerno med en liten styrke som et signal om at Henrik snart ville komme tilbake.
Straks Henrik hadde trukket tilbake hovedmengden av den keiserlige hær erklærte de byene som Henrik trodde hadde overgitt seg øyeblikkelig sin troskap til Tancred, kanskje hovedsakelig for at de fryktet hans hevn, og Salerno overga Constance til ham i Messina, et betydningsfullt krigsbytte som Henrik for enhver pris måtte få tilbake. Tancred var kun villig til å oppgi sitt forhandlingskort om paven aksepterte ham som den lovmessige kongen av Sicilia. Ved at paven sikret keiserinnen en sikker reise tilbake til Roma håpet han kanskje på at den tysk-romerske keiseren ville være bedre innstilt mot pavedømmet. Men før Constance nådde fram til Roma hadde Henriks soldater grepet henne og førte henne i sikkerhet over Alpene. Hverken paven eller Tancred fikk utnyttet fordelen av å ha henne i sin forvaring.
Henrik var allerede i forberedelsene på å invadere Sicilia for andre gang da Tancred døde i 1194. Senere det samme året forflyttet han seg sørover, gikk inn i Palermo uten motstand, avsatte Tancreds unge sønn Vilhelm III og fikk seg selv kronet isteden. Constance fulgte etter i et langsommere tempo da hun var gravid. Den 26. desember, dagen etter Henriks kroning, fødte hun en sønn, Fredrik, den framtidige keiser og konge av Sicilia, Fredrik II av Det tysk-romerske rike. Det skjedde i den lille byen Jesi i nærheten av Ancona.
Constance var 40 år og hun visste at mange ville spørsmål om barnet virkelige var hennes. Således fødte hun barnet i paviljong på markedsplassen av byen og inviterte byens jordmødre til å være vitne til fødselen. Noen få dager senere kom hun tilbake til markedsplassen for å gi barnet bryst i all offentlighet.
Kroningen av Fredrik II
Henrik døde av malaria i byen Messina i 1197. Året etter lot Constance den 3 år gamle Fredrik krone som konge av Sicilia, og i hans navn oppløste hun de bånd som hennes avdøde ektemann hadde knyttet mellom Sicilia og det tysk-romerske riket. Hun utviklet en helt annen politikk enn hennes ektemann hadde stått for. Hun omga seg med lokale rådgivere, og utlot den ambisiøse Markward von Anweiler fra innflytelse ved å holde ham til hans len i Molise.
Hun nevnte ikke det tysk-romerske riket da hennes sønn ble kronet i Palermo i mai 1198. Hun knyttet nye forbindelser til pave Innocent III. I møte med de farer som omga en hvilken som helst barnekonge plasserte Constance Fredrik under beskyttelse av pave Innocent III. Hun forventet at han ble oppdratt som en sicilianer, og for å bli intet mer enn konge av Sicilia, uten distraherende krav på Tyskland eller selv tittelen «konge av romerne». At han likevel skulle bli langt mer kunne hun ikke forutse da hun døde på slutten av november 1198. I hennes testamente gjorde hun pave Innocent III, som var barnets føydale overherre, til sin vokter, en påminnelse til alle om ukrenkeligheten i hans kongelige arv.
Referanser
<References/>
Hangyong passasjerjernbane
Hangyong passasjerjernbane (kinesisk: 杭甬客运专线) er en høyhastighetsjernbanestrekning i Folkerepublikken Kina. Den løper fra Hangzhou og Ningbo, en strekning på om lag 150 kilometer, og den skal kunne ta togtrafikk i hastigheter på opptil 350 km/t.
Strekningen ble åpnet for trafikk 30. juni 2013.
Dverglavspinner
Dverglavspinner (Thumatha senex) er en av lavspinnerne i familiegruppen  bjørnespinnere (Arctiidae).
Utseende
Dverglavspinner er lys  gul-brun eller grå-brun. Vingene er brede og mer avrundet enn hos de andre lavspinnerne. Den har flere mørke, litt utydelige små flekker på hver framvinge. Bakvingene har en flekk hver (diskalflekk). Langs randen av vingene finnes punktrader. Vingene holdes taklagt bak på kroppen i hvile. Vingespennet er mellom 15 og 21 millimeter. Brystet og bakkroppen er lyst brun-grå. Hunnene kropp er kraftig og bredest bakerst, omtrent dobbelt så bred som brystet.
Lavspinnere kan forveksles med flere andre småsommerfugler, kanskje særlig en vikler eller en liten måler. Men de kan skilles fra disse på de to duftkjertlene hunnene har like ved eggleggingsåpningen, helt bakerst på bakkroppen. Lavspinnere har også et høreorgan (Tympanalorgan) på siden av brystet (metathorax).
Larvene er ganske kraftige, tett behåret med gråbrune hår. Hårene er arrangert i dusker på hvert ledd. Disse danner rekker av hårdusker bakover kroppen. Utvokst blir den ca. 1,5-2 centimeter lang.
Levevis
Larvene lever på ulike lav og levermoser, hovedsakelig på marken, men også på stammer og greiner på trær. De vokser seint og overvintrer halvt utvokst, i en barksprekk eller lignende. Neste vår fortsetter den å vokse, og er utvokst i mai. Eldre larver er vanligvis aktive om natten og gjemmer seg om dagen.
Dverglavspinner tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Puppestadiet tilbringes under en stein eller lignende. Kokongen er løst spunnet og består av noe av larvens hårbekledning. Puppen klekkes etter noen uker.
Utbredelse
Finnes på egnede lokaliteter i det sørøstlige Norge, øst for Kristiansand. Er funnet med noen få funn i Møre og Romsdal, Sør-Trøndelag og Nordland. Finnes i Danmark, og det sydøstlige Sverige og Finland.
Navnet
Det latinske navnet Thumatha betyr av uklar betydning eller med terninger. Navnet senex betyr gammel, eldre, og kommer nok fra artenes framvingeunderside, som har en stor mørk midtflekk. På svensk heter den Grågul hinnvinge, på engelsk Round-winged Muslin.
Frederik Wilhelm Bugge
Frederik Wilhelm Klumpp Bugge (født 20. mai 1838 i Trondheim, død 7. april 1896 i Kristiania) var biskop, professor i teologi og stortingsrepresentant.
Bakgrunn
Frederik Wilhelm Bugge var sønnesønn av biskop Peder Olivarius Bugge og sønn av pedagog og ordfører i Trondheim Frederik Moltke Bugge. Han var gift med Edvardine Magdalene Margrethe Daae, datter av sogneprest og ordfører Jens Kobro Daae i Haram. Deres sønn, født i Haram på Sunnmøre, var Fredrik Moltke Bugge, jurist og ordfører i Oslo.
Bugge ble teologisk kandidat i 1862 og var universitetsstipendiat fra 1863 til 1866.
Prest
Han ble i 1866 sokneprest i Holmestrand. Fra 1870 til 1894 var han professor i teologi ved Universitetet i Oslo, hvor nytestamentlig eksegese var hans fag. Hans omfattende forfattervirksomhet faller også overveiende innenfor dette området. Hans hovedverk er en rekke oversettelser av Det nye testamente. De var skrevet med tanke på en større leserkrets og hadde en sammenhengende fremstilling av skriftenes innhold og tankegang med historisk-kritiske innledninger og kommentarer. Alle fikk en betydelig utbredelse i flere opplag og ble også oversatt til andre språk. Han laget også en rekke forarbeider og utkast til en ny norsk oversettelse av Det nye testamentets bøker.
Fra 1876 til 1877 var han redaktør av Luthersk Kirketidende sammen med J. C. Heuch. De ble betraktet som for høykirkelige og måtte slutte i dette vervet, men fra 1877 til 1890 var han redaktør av Luthersk Ugeskrift. I den sammenheng deltok han mye i den kirkelige diskusjon og hevdet i den en til alle sider polemiserende konservatisme.
Biskop
Fra januar 1894 til sin død var han biskop i Kristiania bispedømme. I 1894 ble han hedret med æresdoktorgrad i teologi ved København Universitet.
Politiker
Bugge var fra 1881 til 1886 medlem av Kristianisa bystyre. Fra 1883 til 1885 var han også en av representant for Kristiania, Hønefoss og Kongsvinger på Stortinget for Høyre.
Ulriken Opp
Ulriken Opp er et motbakkeløp som har vært arrangert siste helgen i mai måned siden 2007. Arrangører er BFG Fana, Idrettslaget Bjarg, Idrettslaget Gneist, Fana Idrettslag og Sportsklubben Baune.
Løpet har en konkurranseklasse som har fellesstart ved Store Lungegårdsvann i Bergen sentrum, og en trimklasse med fellesstart ved Montana på ca. 200 meters høyde. Målgang er ved ulriksmasten på toppen av Ulriken som har en høyde på 605 moh.
Vinnere av Ulriken opp
* I 2007 var startsted for konkurranseklassen ved Montana.
Lia Vissi
Olympia «Lia» Vissi (gresk: Λία Βίσση; født 20. desember 1955 i Larnaka) er en kypriotisk sanger og skuespiller. Hun er en eldre søster av Anna Vissi. Lia Vissi deltok Eurovision Song Contest i Göteborg 1985, der hun kom på 16.-plass (av 19 deltakere) med låten To katalava arga.
Sirinhaém
Sirinhaém er en kommune i delstaten Pernambuco i nordøstregionen av Brasil.
Odd R. Antonsen
Antonsen holdt til på Ridabu utenfor Hamar, og var leder av blant annet Odd R. Antonsen Storband og Odd R. Antonsen Symphonic Band (ORASB) som ble etablert i 1982 og ga ut over fire langspillplater. Til tiårsjubileet i 1992 på Oslo Plaza fremførte de Sigurd Jansens Posters for Symphonic Band og Helge Hurums Saksofonkontraster. I 1996 ble de hovedattraksjon på den 11. Pacific Basin Music Festival i Honolulu. I 1997 var han leder for det nystartede Det Norske Jentestorbandet.
Han var i flere år også tilknyttet Toneheim folkehøgskole.
Taishun
Taishun (kinesisk: 泰顺县; pinyin: Tàishùn Xiàn) er et fylke i byprefekturet Wenzhou i provinsen Zhejiang i Folkerepublikken Kina.
Kulturminner
Broen i Taishun (Taishun langqiao, 泰顺廊桥) og Shishui-stegsteinbroen (Shishui dingbu, 仕水矴步 – også skrevet 仕水碇歩 eller 仕水碇埠 ) ble i 2006 tilføyd på Folkerepublikken Kinas liste over kulturminner.
Taishun fylke har over 900 innebygde broer, mange av dem hundrevis av år gamle, og har også et museum om slike broer.
Michel Piccoli
Jacques Daniel Michel Piccoli (født 27. desember 1925 i Paris, død 12. mai 2020 i Saint-Philbert-sur-Risle) var en fransk skuespiller. Foreldrene var av italiensk opphav.